Manimenos se produce una converchencia y por o que fa a l'aragonés pasan bellas formas dende -illo a -ello. En relación con estas parolas bell autor apunta a que en latín hispán en parolas como CUNICULU, SPICULU y VINCICULU bi ha una tendencia a fer-se -ĬCULU > -ello en a zona centro-occidental d'Hispania y a fer-se -ĪCULU > -illo en a zona oriental. D'esta traza en castellán tenemos conejo, espejo y vencejo y en catalán conill y espill. Tamién i heba una tendencia ya en a Edat Meya a confundir o sufixo -ello con o diminutivo -iello, que se deriva d'o latín -ELLU.